**לסביות, הומואים, טרנסג'נדרים וביסקסואלים (להט"ב) בליטא** מתמודדים עם אתגרים משפטיים וחברתיים שתושבים הטרוסקסואלים אינם חווים. אף על פי שפעילות הומוסקסואלית של גברים ונשית היא חוקית בליטא, זוגות חד מיניים ומשקי בית בראשות זוגות חד מיניים אינם זכאים לאותן ההכרות המשפטיות הזמינות לבני זוג הטרוסקסואלים. עם זאת, ישנה הגנה מוחלטת מפני אפליה על רקע נטייה מינית בתעסוקה, מתן סחורות ושירותים, פשעי שנאה ודברי שטנה. בשנת 2010 התקיים מצעד הגאווה הראשון בבירה וילנה הידוע כמצעד הגאווה הבלטית. ישנן קהילות הומוסקסואליות הידועות בפעילותן בווילנה, קובנה וקלייפדה אם כי אינן נראות לרוב בערים קטנות יותר.

עמדות שליליות נגד להט"ב נותרו מושרשות ברחבי ליטא לרוב בקרב האוכלוסייה המבוגרת מאז התפרקות ברית המועצות. קמפיין תקשורתי נגד חברי הקהילה הליטאית הושק על ידי הצהובון הלאומני *Respublika* בשנת 2004, ונמשך עד 2006 אשר במהלכו, כשני שלישים מחברי הפרלמנט הצהירו על עוינותם ללהט"ב.

מעמד בחוק
---------

|  |  |
| --- | --- |
|  |  ראו גם – **זכויות להט"ב במדינות ברית המועצות לשעבר** |

במסגרת ברית המועצות, הקוד הפלילי אסר על פעילות הומוסקסואלית עם עונש מאסר של כ-5 שנים. מילים כמו הומוסקסואליות או גיי לא היו נוכחות בשום קוד סובייטי ומערכת המשפט הסובייטית השתמשה במונח "סדום" בעת העמדות לדין בנושא.

בארגון הביון והמשטרה החשאית של ברית המועצות (ק.ג.ב.) הוקמה מחלקה מיוחדת למאבק בהומוסקסואליות. השירותים החשאיים השתמשו בסחיטה כדי לגייס סוכנים מקהילת הלהט"ב. קיומה מנעה את האפשרות של הופעת ארגון להט"ב כלשהו, או מדיה מודפסת שתוכננה במיוחד עבור חבריה.

לאחר התפרקות ברית המועצות וקבלת עצמאותה של ליטא בשנת 1990, הועברה הומוסקסואליות אי-הפללה ב-1993.

גיל ההסכמה בין זוגות הומוסקסואלים והטרוסקסואלים הושווה בשנת 2004 לגיל 14 שנים על מנת לעמוד בדרישות האיחוד האירופי נגד אפליה עבור הצטרפותה של ליטא. ב-2 ביולי 2010 הועלה גיל ההסכמה ל-16 שנים ללא הבדל נטייה מינית או מגדר.

הכרה במערכות יחסים חד מיניות
----------------------------

מפגינים ליטאים מוחים עבור זכויות להט"ב במהלך מצעד הגאווה הבלטית בריגה, לטביה, 2009
קיימות מספר הוראות המגבילות רישום של איגודים בין זוגות חד מיניים בליטא. סעיף 38 של החוקה הליטאית קובע כי "נישואים ייכרתו בהסכמה הדדית חופשית של גבר ואישה" בעוד נישואים חד-מיניים אסורים במפורש גם בסעיף 3.12 לחוק האזרחי של המדינה הקובע כי "נישואים ייכרתו עם אדם מהמין השני בלבד". הקוד האזרחי במדינה מאפשר את אישור מוסד השותפויות על ידי הרשויות המחוקקות, אם כי סעיף 3.229 לקוד מגביל אותן עבור הטרוסקסואלים בלבד.

במהלך המפקד של שנת 2011, הוכרזו כ-24 משקי בית חד מיניים גלויים.

החל משנת 2019, הצעת חוק להכרה עבור זוגות חד מיניים לקבלת מספר זכויות שותפות תלויה ועומדת בפרלמנט אשר עברה מראש ברוב של 46 מול 17 מתנגדים במאי 2017. בינואר אותה שנה קבע בית המשפט לחוקה כי יש להעניק לבני זוג זרים חד מיניים היתרי שהייה. פסק הדין בא בעקבות קביעת בית הדין האירופי לצדק ביוני 2018 כי מדינות החברות באיחוד האירופי (בהן ליטא) חייבות להעניק זכויות תשבות מלאות והכרה בחופש התנועה של זוגות חד-מיניים נשואים, כאשר לפחות אחד מבני הזוג הוא אזרח האיחוד האירופי.

הורות ואימוץ
------------

ככלל, זוגות חייבים להיות נשואים כדי לאמץ בליטא, אשר כתוצאה מכך, זוגות חד מיניים אינם מורשים לאמץ בעקבות אי הכרת המדינה בנישואים חד-מיניים. סעיף 3.210 לחוק האזרחי קובע, עם זאת, כי במקרים חריגים ניתן לקבל אנשים בודדים עבור אימוץ. במקרה כזה, ההחלטה עוברת לעובדים הסוציאליים. עם זאת, הוועדה לענייני משפחה וילד של הפרלמנט הליטאי "הביעה דאגה אם יהיו מספיק חסמים משפטיים כדי למנוע מאנשים בעלי נטייה לא מסורתית לאמץ". מומחים אישרו כי קיימים מחסומים, אם כי ניתן לעקוף אותם. כתוצאה מכך, אימוץ על ידי הומוסקסואלים בודדים בפועל אינו אפשרי מבחינה חוקית.

בספטמבר 2021, נשיא ליטא גיטנאס נאוסדה הצהיר כי הוא מתננגד לדרישות שהועלו בעת ציון מצעד הגאווה בקובנה באותה שנה עבור התרה לזוגות חד-מיניים לאמץ ילדים באומרו, "אני נגד הדרישות האלה ואני חושב שהן לא ייענו בליטא. כנשיא, אעשה כמיטב יכולתי כדי שלא ניתן יהיה לעמוד בדרישות אלה בשלב זה" אמר לכתבים ב-2 בספטמבר.

הגנה מפני אפליה
---------------

על פי חוק שוויון יחס משנת 2003 אשר נכנס לתוקף ב-1 בינואר 2005, קובע איסור על אפליה על רקע נטייה מינית בתחומי תעסוקה, חינוך וגישה לסחורות ושירותים. סעיף 2(2): "הפרה של יחס שווה פירושה אפליה ישירה או עקיפה על רקע גיל, נטייה מינית, מוגבלות, מוצא גזעי או אתני, דת או אמונות". תיקונים לחוק המבטלים את ההגנה על רקע נטייה מינית היו בבחינה של הסיימאס ביוני 2008 אם כי נדחו מאוחר יותר.

הסתה פומבית לאלימות נגד להט"ב ומיעוטים אחרים אסורה במפורש בסעיף 170 (3) לחוק העונשין. חקירה ראשונית של רשויות ליטא משנת 2010 גילתה כי 160 מתוך כ-180 מקרים של דברי שטנה (רובם באינטרנט) נגעו לחברי קהילת הלהט"ב. העבריינים נקנסים בדרך כלל, ומדי פעם מחשביהם מוחרמים.

זהות מגדרית
-----------

מפגינים מוחים עבור זכויות להט"ב בליטא לצד דגל המדינה באירועי "WorldPride" בשנת 2012
סעיף 2.27 לחוק האזרחי מאפשר לכל אדם שאינו נשוי לשנות את מגדרו המשפטי אם הדבר אפשרי מבחינה רפואית. עם זאת, הפסקה השנייה קובעת כי יש להוביל את הליכי שינוי המגדר על פי חוק נפרד. הפרלמנט וממשלת ליטא מסרבים לנקוט פעולות כלשהן על אימוץ חוק כזה לאחר שהפסידה המדינה בתיק ל.ו. נגד ליטא בבית הדין האירופי לזכויות אדם בשנת 2007. מאז, שינוי מגדר התאפשר רק עם החלטת בית משפט והעברת ניתוח להתאמה מגדרית.

בשנים 2009 ו-2013 הוצע ביטול עבור הכרה זו על ידי מחוקקים שמרנים אם כי הצעותיהן נדחו.

באפריל 2017 פסק בית הדין האירופי לזכויות אדם בתיק נגד צרפת, כי חיוב טרנסג'נדרים לעבור ניתוח להתאמה מגדרית לצורך שינוי מגדרם החוקי במסמכים רשמיים מהווה הפרת זכויות אדם ואפליה. לאחר מכן, שני גברים טרנסג'נדרים ליטאים הורשו על ידי בתי המשפט במדינה לשנות את מגדרם במסמכים רשמיים מבלי שיעברו ניתוח לפני כן.

החל מ-2 בפברואר 2022, טרנסג'נדרים ליטאים המעוניינים לשנות את שמם או מינם החוקיים יכולים לעשות זאת באופן חוקי ללא חיוב העברת ניתוח להתאמה מגדרית לפי תקנות חדשות. עם זאת, טרנסג'נדרים המעוניינים לשנות את שמם במסמכים רשמיים עודנם מחויבים לקבל אישור ממוסד רפואי ליטאי או איחוד אירופאי על "טרנסג'נדריזם מאובחן".

שירות צבאי
----------

לסביות, הומואים וביסקסואלים מוצהרים רשאים לשרת בכוחות המזוינים של ליטא.

תרומת דם
--------

מאז 1 במאי 2022, הוסרו כלל ההגבלות על תרומות דם מאת גברים הומוסקסואלים וביסקסואלים ברחבי ליטא.

חופש הביטוי וצנזורה
-------------------

### חוק "הגנת קטינים"

תיקונים ל-"חוק ההגנה על קטינים" מפני "השפעות מזיקות של מידע ציבורי", שהיו אוסרים למעשה על "קידום יחסים הומוסקסואלים" ומגבילים חופש הביטוי עבור חברי קהילת הלהט"ב הליטאית, הוצעו ב-2006, 2007 ו-2008. הפרלמנט הליטאי אישר גרסה של החוק, שהיה אמור להיכנס לתוקף ב-1 במרץ 2010, אף על פי שהוטל עליו וטו על ידי הנשיא תוך ציטוט של "חוסר הגדרות", הוטו בוטל על ידי הפרלמנט.

ב-17 בספטמבר 2009, הפרלמנט האירופי העביר החלטה המגנה את החוק וביקשה מהסוכנות לזכויות היסוד של האיחוד האירופי להוציא עליו חוות דעת משפטית. ב-10 בנובמבר 2009 השיב הפרלמנט הליטאי באימוץ ההחלטה שביקשה מהממשלה לפסול את חקיקת הפרלמנט, אותה גינה כמעשה בלתי חוקי. הסוכנות לזכויות היסוד של האיחוד האירופי כתבה לפרלמנט האירופי כי היא לא מתכוונת להגיש את חוות הדעת המשפטית המבוקשת, בהתחשב בכך כי אין לה מנדט להעריך את החקיקה של המדינות החברות.

הנשיאה הטרייה, דליה גריבאוסקאיטה, הביעה את התנגדותה החריפה מהחוק והקימה ועדה לעיבוד טיוטה על מנת לבטל את ההוראות המפלות. ב-22 בדצמבר 2009 בוטלו הסעיפים האוסרים "קידום יחסים הומוסקסואלים" בקרב קטינים, אך כפשרה הוחלפה הפסקה ב-"איסור להפיץ מידע שיקדם יחסים או תפיסות אחרות של כריתת נישואים או יצירת משפחה שלא נקבעה בחוקה או בחוק האזרחי". לאחר מכן טענו המבקרים כי הוראה זו היא הצעד הראשון לקראת הפעלת איסור ביקורת על הממשלה והחלטותיה ובכך - איום על הדמוקרטיה במדינה. תומכי החוק טענו כי החוק יאסור כל מידע בפומבי על הומוסקסואליות, ללא קשר לנגישותו לקטינים ויאסור כל דיון ציבורי בנושאי להט"ב. הנוסח החדש, "לכן אנו מציעים לקבוע מגבלה שהקידום במקומות ציבוריים אינו אפשרי על מנת להגן על שלושת סעיפי החוקה המוזכרים, אך ללא ספק בהנחות פנימיות מסוימות יש לאותם אנשים הזכות לארגן אירועים, לקדם, ולדון" נחתמה על ידי הנשיאה, אשר שוכנעה כי "ההוראות ההומופוביות בוטלו". התיקון הושווה לעיתים לסעיף 28 אשר נחקק ב-1988 ובוטל ב-2000 בסקוטלנד ו-2003 בכלל הממלכה המאוחדת אשר אסר על דיון בהומוסקסואליות בבתי ספר בריטיים.

אמנסטי אינטרנשיונל מוחה במהלך מצעד הגאווה בלונדון עם הצגת הצבעות בסגנון תחרות הזמר של האירוויזיון עבור הדגשת ניקוד בקרב מדינות המפלות זכויות להט"ב עם הכיתוב "ליטא - אפס נקודות" בשנת 2007
מאז שנכנס לתוקף, היו מספר ניסיונות להחיל את החוק בהיותו צוטט ללא הצלחה כדי לאסור את קיום מצעד הגאווה בווילנה בשנים 2010, ו-2013, והוזכר בהצלחה כדי להכריז על פרסומת אשר נקשרה לציון מצעד 2013 כ-"מתאימה לשידור בשעות הלילה בלבד" עם סמליל המציג מגבלת תוכן למבוגרים בלבד. הסיבה שניתנה על ידי מועצת המומחים של שירות מפקח האתיקה בעיתונות על הגבלת הפרסומת הייתה כי אדם המשתתף בציונה לבש חולצת טריקו עם הכיתוב בליטאית "בשביל מגוון המשפחות" אשר נקבעה כמי שמעודדת "תפיסה שונה של סוגי משפחה ונישואים מאלו שנקבעו בחוקים הליטאים".

בשנת 2014, בהתבסס על נימוקים דומים, אותו מוסד המליץ להגביל את הפצת ספר הילדים, "Gintarinė širdis" ("לב ענבר") בהוצאת האוניברסיטה הליטאית למדעי החינוך, מכיוון ששני סיפורים בו היו קשורים לאותו נושא - מערכות יחסים הומוסקסואליות. המועצה הורתה לתייג את הספר כ-"לא מתאים לילדים מתחת לגיל 14". בהתייחס להמלצה זו, משרד התרבות אסר את הפצת הספר לחלוטין.

בשנת 2014, סרטון של ארגון זכויות להט"ב המקדם סובלנות כלפי חברי הקילה סורב לשידור על ידי כל תחנות הטלוויזיה הליטאיות הגדולות אף על פי שאין לו תוכן גלוי הקשור למיניות, מחשש להפרה אפשרית של חוק הגנת הקטינים. מאוחר יותר אושר הסירוב על ידי מועצת המומחים של שירות המפקח על האתיקה של עיתונות.

### חוק המידע הציבורי

סעיף 39.1 לחוק המידע לציבור, שתוקן ב-30 בספטמבר 2010 ונכנס לתוקף ב-18 באוקטובר 2010, קובע כי "כל פרסומת או מסר אור-קולי מסחרי אסור להכריז על מידע המשפיל של אדם, המפלה. על רקע גזע, מין או מוצא אתני, אזרחות, דת או אמונה, מוגבלות או גיל בעוד אין להודעות אלו לתאר או לקדם נטייה מינית, לפגוע ברגשות דתיים או באמונות פוליטיות, לקדם התנהגות מסוכנת לבריאות, לבטיחות או להתנהגות, המזיקה במיוחד לסביבה". מאוחר יותר הוסבר כי אירעה "שגיאת תרגום" בתוכן החוק, בעוד ב-16 ביוני 2011 התקבל תיקון חדש המסיר את הביטוי הנ"ל אשר הוסיף נטייה מינית לעילות האפליה האסורה בחוק המידע הציבורי.

### תיקון בחוק העבירות המנהליות

בשנת 2011 הוצע לתקן את חוק העבירות המנהליות כך שיכלול את ההוראה "הפצה פומבית של יחסים הומוסקסואלים דינה בקנס בין 2000 ל-10000 ליטאס". בתחילה איפשר הפרלמנט לקיים דיון בהצעה, אם כי מאוחר יותר דחה את ההצעה פה אחד. בשנת 2013 הוצע תיקון דומה.

תנאי מחיה
---------

|  |  |
| --- | --- |
|  |  ראו גם – **מצעד הגאווה הבלטית** |

מצעד הגאווה הבלטית אשר משך בשיאו מעל 10,000 מפגינים בווילנה בשנת 2019
בשנת 2007 סירבה מועצת העיר וילנה להעניק אישור להפגנות פומביות של פעילי זכויות להט"ב בחודשים מאי ואוקטובר בנימוק של "סיבות ביטחוניות".

מצעד הגאווה הבלטית התקיים לראשונה בליטא בבירה וילנה ב-2010 בעודו היה למצעד הגאווה הציבורי הראשון שאורגן במדינה. מועצת העיר אפשרה למצעד להתקיים ב-8 במאי 2010 אם כי בית משפט עצר את המשך המצעד זמן קצר לפני שהיה אמור להתקיים לאחר פעולת התובע הכללי. היועץ המשפטי לממשלה, ריימונדס פטרוסקאס, ציין נושאי ביטחון כסיבה למעורבותו. הנשיאה גריבאוסקייטה הביעה את התנגדותה לפסיקת בית המשפט באמצעות דוברתה, תוך כדי שהיא ציינה את הזכות החוקתית לאספה שלווה. החלטה זו בוטלה על ידי בית משפט בדרג הגבוה יותר יום בלבד לפני ציון המצעד. עם נוכחות משטרתית כבדה, קיום המצעד הראשון התרחש לצד אלימות רבה מצד מפגינים הומופובים בעוד 12 מתוכם נעצרו.

ב-2013 ניסה ראש עיריית וילנה, ארתור זווקאס, להעביר את המצעד לגדת הנהר (שם התקיים ב-2010), ברחוב נידח מחוץ למרכז העיר. שני פסקי בתי משפט קבעו כי המעשה אינו ישים, בטענה כי למצעד ישנה את הזכות להשתמש באותו מסלול המשמש הפגנות ציבוריות בנושאים אחרים. מצעד זה משך תשומת לב רבה מקודמו בשל העובדה כי ליטא הייתה אחראית באותה תקופה על נשיאות מועצת האיחוד האירופי.

כ-500 איש השתתפו במהלך ציון הגאווה הבלטית לשנת 2013. עקב כוחות משטרה כבדים, לא התרחשו הפרות סדר גדולות, וכ-28 מפגינים הומופובים נעצרו בגין גרימת אי סדר ציבורי, בהם חבר הפרלמנט הליטאי, פטרס גרז'וליס. ציון מצעד 2013 כלל מספר משתתפים בולטים, בהן השרה השוודית לענייני האיחוד האירופי, בירגיטה אוהלסון ופעיל זכויות הלהט"ב האמריקאי סטיוארט מילק.

יורשו של זווקאס, רמייג'וס שימאציוס, מהתנועה הליברלית הצהיר כי "אין לו התנגדות" לכך שהעיר תארח את המצעד בשנת 2016. ב-18 ביוני 2016, קהל של 3,000 איש השתתפו במצעד הגאווה הבלטית בשדרה המרכזית במרכז וילנה. הצעדה התקיימה ללא תקריות חמורות. במהלכה המשתתפים צעדו מכיכר "Lukiškių" לגן ברנרדין, במשך 2.3 ק"מ. לאחר הצעדה, התכנסו המשתתפים במפעל האומנות לופטאס למופע מוזיקלי. המצעד שימש עידוד דיון ציבורי על הכרה באיגודים חד-מיניים בליטא.

במאי 2017, לכבוד ציון היום הבינלאומי נגד הומופוביה, טרנספוביה וביפוביה, הואר בית העירייה של וילנה בצבעי דגל הגאווה. האירוע התקבל בברכה על ידי ראש עיריית העיר, שגריר ארצות הברית ופוליטיקאים נוספים. באותו יום ערך הפרלמנט תערוכת אמנות עבור זכויות להט"ב.

מהדורת המצעד לשנת 2019 התקיימה בין 4 ל-9 ביוני בווילנה. במהלכה, צעדו מספר שיא של משתתפים מאז היווסדותו עם מעל ל-10,000 איש ב-8 ביוני.

ציון היום הבינלאומי נגד הומופוביה, טרנספוביה וביפוביה בליטא בשנת 2015
בשנת 2020 התקיים מצעד הגאווה הרשמי הראשון של וילנה שלא כחלק מקיומי מצעד הגאווה הבלטית.

### פוליטיקה

מפלגת החירות תומכת בלגליזציה של נישואים חד מיניים בליטא, לצד פוליטיקאים ממפלגות פוליטיות אחרות, בהן נציגי המפלגה הסוציאל-דמוקרטית והתנועה הליברלית של רפובליקת ליטא אשר הביעו את תמיכתם בזכויות להט"ב ויזמו לאורך השנים חוקים והחלטות תומכות בנושא. הארגונים העיקריים המגינים על זכויות הלהט"ב בליטא הם אגודת הנוער הסובלני וליגת הלהט"ב הליטאית. חבר הפרלמנט המנוח, רוקאס ז'ילינסקאס היה לחבר הפרלמנט הליטאי הראשון אשר הוגדר כהומוסקסואל גלוי.

במרץ 2016, ציור קיר ברחוב וילנה המתאר את נשיא ארצות הברית דונלד טראמפ ונשיא רוסיה ולדימיר פוטין מתנשקים הפך לוויראלי ברחבי ליטא.

טבלת סיכום
----------

|  |  |
| --- | --- |
| פעילות הומוסקסואלית חוקית |  (מאז 1993) |
| גיל הסכמה שווה לזוגות הטרוסקסואלים |  (מאז 2004) |
| חוקים נגד אפליה בתעסוקה |  (מאז 2005) |
| חוקים נגד אפליה במתן סחורות ושירותים |  (מאז 2005) |
| חוקים נגד אפליה בכל התחומים האחרים (כולל אפליה עקיפה, דברי שטנה) |  |
| נישואים חד מיניים | /  (איסור חוקתי המכיר בנישואים הטרוסקסואלים בלבד מאז 1992, נישואים חד מיניים שבוצעו במדינות האיחוד האירופי מוכרים לצורכי תושבות מאז 2018) |
| הכרה בזוגות חד מיניים (איחוד אזרחי, נישואי חוזה, ידועים בציבור) |  (ממתין) |
| אימוץ משותף של זוגות חד מיניים |  |
| אימוץ ילד חורג על ידי זוגות חד מיניים |  |
| לסביות, הומואים וביסקסואלים מוצהרים רשאיים לשרת בצבא |  |
| זכות לשינוי מגדר בחוק |  |
| גישה להפריה חוץ-גופית לזוגות לסביות |  |
| טיפולי המרה אסורים בחוק |  |
| פונדקאות מסחרית לזוגות גברים הומוסקסואלים |  |
| גברים המקיימים יחסי מין עם גברים רשאיים לתרום דם |  (מאז 2022) |

הערות שוליים
------------

1. ↑  Seimas Approves the Proposal on "Cohabitation Agreements" as Alternative to Partnership Law, LGL, ‏2017-05-31 (באנגלית אמריקאית)
2. ↑  "Same-sex spouses have EU residence rights, top court rules". *BBC News* (באנגלית בריטית). 2018-06-05. נבדק ב-2021-11-17.
3. ↑  Lietuvos nacionalinis radijas ir televizija, web.archive.org, ‏2008-04-03
4. ↑  Lithuanian president says he is against demands to let homosexuals adopt children, www.baltictimes.com
5. ↑  Kurstymas prieš bet kokios tautos, rasės, etninę, religinę ar kitokią žmonių grupę. www.infolex.lt
6. ↑  Prokuroras: interneto komentatoriams labiausiai užkliūva gėjai, DELFI (בליטאית)
7. ↑  Eglė Digrytė, Transseksualės išgyvenimus teismas įvertino 30 tūkst. Lt, DELFI (בליטאית)
8. 1 2  Lithuania: Parliament to consider five separate anti-gay and anti-trans bills, PinkNews | Latest lesbian, gay, bi and trans news | LGBT+ news, ‏2013-09-11 (באנגלית בריטית)
9. ↑  Koliziją dėl lyties keitimo du parlamentarai siūlo spręsti tai uždraudžiant, DELFI (בליטאית)
10. ↑  Transgender rights in Lithuania – The European Convention as a catalyst for change, LGL, ‏2017-07-10 (באנגלית אמריקאית)
11. ↑  Lithuania will finally allow trans people to change name without surgery, uk.sports.yahoo.com (באנגלית בריטית)
12. ↑  Sveikatos apsaugos ministerija ruošiasi leisti homoseksualiems asmenims aukoti kraujo, lrt.lt, ‏2021-12-15 (בליטאית)
13. ↑  Lihtuanian MPs consider law against "promotion" of homosexuality to children, PinkNews | Latest lesbian, gay, bi and trans news | LGBT+ news, ‏2009-01-27 (באנגלית בריטית)
14. ↑  LGBT situation in Lithuania, www.europarl.europa.eu (באנגלית)
15. ↑  Anti-Gay Law Is Vetoed by Lithuanian President, web.archive.org, ‏2009-06-28
16. ↑  EU parliament condemns Lithuanian anti-gay law, EUobserver (באנגלית)
17. 1 2  Lithuania responds to criticisms of homophobia by strengthening family values, web.archive.org, ‏2017-12-23
18. ↑  The controversial Lithuanian Law on Protection of Minors – Lithuanian Parliament v. European Parliament | The Lithuania Tribune, web.archive.org, ‏2012-03-01
19. ↑  Eglė Digrytė, Seimas palaimino nepilnamečių apsaugos įstatymą be nuorodos į homoseksualius santykius, DELFI (בליטאית)
20. ↑  Mindaugas Kluonis, M.Kluonis. Nepilnamečių įstatymo pataisos: Seimą kankina vienos tiesos nostalgija, DELFI (בליטאית)
21. ↑  99 Seimo vakarinio plenarinio posėdžio Nr. 99 stenograma, e-seimas.lrs.lt
22. ↑  Eglė Digrytė, Nepilnamečių apsaugos įstatymą norima taikyti net vaikams neprieinamai informacijai, DELFI (בליטאית)
23. ↑  Lithuania’s parliament passes ‘Section 28-style’ law to ban homosexuality in schools - PinkNews.co.uk, web.archive.org, ‏2011-10-15
24. ↑  P.Gražulis buria Seimo narius prieš gėjų eitynes, DELFI (בליטאית)
25. ↑  Parlamentaras Petras Gražulis dėl homoseksualų eitynių kreipėsi į vaiko teisių apsaugos institucijas ir policiją, ve.lt, ‏2013-07-26 (בליטאית)
26. ↑  Ekspertai pasisakė, ar nepilnamečiams galima žiūrėti eitynių "Už lygybę" reklamą, DELFI (בליטאית)
27. ↑  Sprendimas neplatinti pasakų primena sovietinę cenzūrą - Mano teisės, manoteises.lt
28. ↑  Eglė Digrytė, Gėjų lygos klipas apie seksualines mažumas vėl neįveikė televizijų filtro, 15min.lt (בליטאית)
29. ↑  Pasisakė: tokia reklama vaikams neleistina, DELFI (בליטאית)
30. ↑  XI-1046 Lietuvos Respublikos visuomenės informavimo įstatymo 2, 5, 19, 22, 25, 26, 28, 31, 32, 33, 34, 35... e-seimas.lrs.lt
31. ↑  Gėjai pasipiktino reklamos cenzūra, Seimas teisinasi technine klaida, DELFI (בליטאית)
32. ↑  XI-1454 Lietuvos Respublikos visuomenės informavimo įstatymo 25, 31 ir 39 straipsnių pakeitimo įstatymas, e-seimas.lrs.lt
33. ↑  Seimas nusiteikęs svarstyti P.Gražulio siekį drausti viešą homoseksualių santykių propagavimą, DELFI (בליטאית)
34. ↑  Justina Juršytė, P.Gražulio noras uždrausti homoseksualių santykių propagavimą nesulaukė nė vieno šalininko, DELFI (בליטאית)
35. ↑  "Lithuanian mayor bans gay rally" (באנגלית בריטית). 2007-10-26. נבדק ב-2021-11-29.
36. ↑  Deutsche Welle (www.dw.com), Lithuanian court bans gay pride march in Vilnius | DW | 05.05.2010, DW.COM (באנגלית בריטית)
37. ↑  "Lithuania overturns gay pride ban" (באנגלית בריטית). 2010-05-07. נבדק ב-2021-11-29.
38. ↑  "Clashes mar Lithuania gay march" (באנגלית בריטית). 2010-05-08. נבדק ב-2021-11-29.
39. ↑  Successful Baltic Pride marches in Vilnius city centre for first time | The European Parliament Intergroup on LGBTI Rights, web.archive.org, ‏16 באפריל 2019
40. ↑  What is the Presidency? | Presidency & EU | Lithuanian Presidency of the Council of the European Union 2013, web.archive.org, ‏2017-07-05
41. ↑  Police detain 28 in minor incidents during Baltic Pride 2013 | The Li…, archive.ph, ‏2013-08-09
42. ↑  Pirmasis kovoje su homoseksualais krito V. Šustauskas, po pusvalandžio - ir P. Gražulis, DELFI (בליטאית)
43. ↑  Baltic Pride 2013 – The March for Equality | The Lithuania TribuneThe…, archive.ph, ‏2013-08-09
44. ↑  Future Vilnius mayor has "no problems" with LGBT pride events on central streets, DELFI (באנגלית)
45. ↑  Vilnius Celebrated Baltic Pride 2016, LGL, ‏22 ביוני 2016 (באנגלית)
46. ↑  Baltic Pride attracts record number of people in Vilnius – photos, lrt.lt, ‏10 ביוני 2019 (באנגלית)
47. ↑  Lithuania’s LGBT community to protest in Vilnius against ‘demonisation’ by politicians, lrt.lt, ‏2020-07-03 (באנגלית)
48. ↑  Programa, Laisvės Partija
49. ↑  Leonidas Donskis, web.archive.org, ‏2018-10-06
50. ↑  Homoseksualai per Europos rinkimus rems vieną kandidatę - feministę / Aktualijos / lrytas.lt, web.archive.org, ‏2012-03-22
51. ↑  Street Mural of Donald Trump Kissing Vladimir Putin Goes Viral, Time (באנגלית)

| **זכויות להט"ב** |
| --- |
| מעמד חברתי וחוקי | איחוד אזרחי • אימוץ משותף על ידי זוגות חד-מיניים • אימוץ חורג בקרב זוגות חד-מיניים • הורות להט"בית • התנגדות לזכויות להט"ב • טיפול המרה • טרנסג'נדריות ואינטרסקסואליות בספורט • נישואים חד-מיניים (מעמד משפטי) • צנזורה על נושאי להט"ב • שוויון הגירה • שינוי מגדר • שירות צבאי • תרומת דם • הומופוביה ברחבי העולם |  |
| בעולם | 

|  |  |
| --- | --- |
| אוקיאניה | אוסטרליה • איי שלמה • אי הפסחא • אי חג המולד • איי מריאנה הצפוניים • איי מרשל • איי קוקוס • איי קוק • גואם • הוואי • ואליס ופוטונה • ונואטו • טובאלו • טונגה • טוקלאו • מיקרונזיה • נאורו • ניואה • ניו זילנד • סמואה • סמואה האמריקנית • פולניזיה הצרפתית • פיג'י • פיטקרן • פלאו • פפואה גינאה החדשה • קיריבטי • קלדוניה החדשה |
| אירופה | אבחזיה • אולנד • אוסטריה • אוקראינה • אזרבייג'ן • איטליה • אי מאן • איסלנד • איי פארו • אירלנד • אלבניה • אנדורה • אסטוניה • ארמניה • בולגריה • בוסניה והרצגובינה • בלארוס • בלגיה • גאורגיה • גיברלטר • ג'רזי • גרנזי • גרמניה • דנמרק • הולנד • הונגריה • הממלכה המאוחדת • טורקיה • טרנסניסטריה • יוון • לוקסמבורג • לטביה • ליטא • ליכטנשטיין • מולדובה • מונטנגרו • מונקו • מלטה • מקדוניה הצפונית • נורווגיה • סבאלברד • סלובניה • סלובקיה • ספרד • סרביה • סן מרינו • פולין • פורטוגל • פינלנד • צ'כיה • צרפת • קוסובו • קרואטיה • קזחסטן • קפריסין • קריית הוותיקן • קפריסין הצפונית • רומניה • רוסיה • שוודיה • שווייץ |
| אמריקה | אורוגוואי • איי בהאמה • איי ג'ורג'יה הדרומית ואיי סנדוויץ' הדרומים • איי הבתולה הבריטיים • איי טרקס וקייקוס • איי פוקלנד • אנגווילה • אנטיגואה וברבודה • איי קיימן • ארגנטינה • איי הבתולה של ארצות הברית • אל סלוודור • ארובה • ארצות הברית • אקוודור • בוליביה • בונייר • בליז • ברבדוס • ברזיל • ברמודה • גואטמלה • גוואדלופ • גיאנה • גיאנה הצרפתית • ג'מייקה • גרינלנד • גרנדה • דומיניקה • האיטי • האיים הקטנים המרוחקים של ארצות הברית • הונדורס • הרפובליקה הדומיניקנית • וונצואלה • טרינידד וטובגו • מונטסראט • מקסיקו • מרטיניק • ניקרגואה • סאבא • סורינאם • סנט אוסטטיוס • סנט וינסנט והגרנדינים • סנט לוסיה • סנט מארטן • סנט קיטס ונוויס • סן ברתלמי • סן מרטן • סן-פייר ומיקלון • פוארטו ריקו • פנמה • פרגוואי • פרו • צ'ילה • קובה • קולומביה • קוסטה ריקה • קוראסאו • קנדה |
| אסיה | אבחזיה • אוזבקיסטן • אזרבייג'ן • איחוד האמירויות הערביות • אינדונזיה • איראן • אפגניסטן • אקרוטירי ודקליה • ארמניה • בהוטן • בחריין • בנגלדש • ברוניי • גאורגיה • האיים המלדיביים • הודו • הונג קונג • הפיליפינים • הרשות הפלסטינית • וייטנאם • טאיוואן • טג'יקיסטן • טורקיה • טורקמניסטן • טיבט • יפן • ירדן • ישראל • כווית • לאוס • לבנון • מונגוליה • מזרח טימור • מיאנמר • מלזיה • מקאו • נפאל • סוריה • סין • סינגפור • סרי לנקה • עומאן • עיראק • ערב הסעודית • פקיסטן • צ'צ'ניה • קוריאה הדרומית • קוריאה הצפונית • קירגיזסטן • קזחסטן • קטר • קמבודיה • קפריסין • קפריסין הצפונית • רוסיה • תאילנד • תימן |
| אפריקה | אוגנדה • אלג'יריה • אנגולה • אסוואטיני • אריתריאה • אתיופיה • בנין • בוטסואנה • בורונדי • בורקינה פאסו • גאנה • גבון • ג'יבוטי • גמביה • גינאה • גינאה ביסאו • גינאה המשוונית • דרום אפריקה • דרום סודאן • האיים הקנריים • הארצות הדרומיות והאנטארקטיות של צרפת • הטריטוריה הבריטית באוקיינוס ההודי • הרפובליקה הדמוקרטית של קונגו • הרפובליקה המרכז-אפריקאית • הרפובליקה של קונגו • זימבבואה • זמביה • חוף השנהב • טוגו • טנזניה • כף ורדה • לוב • ליבריה • לסוטו • מאוריטניה • מאוריציוס • מאלי • מדגסקר • מדיירה • מיוט • מוזמביק • מלאווי • מלייה • מצרים • מרוקו • ניגריה • ניז'ר • נמיביה • סאוטה • סאו טומה ופרינסיפה • סודאן • סומליה • סומלילנד • סיירה לאון • סיישל • סנגל • סנט הלנה, אסנשן וטריסטן דה קונה • צ'אד • קומורו • קמרון • קניה • ראוניון • רואנדה • רפובליקת סהרה הערבית הדמוקרטית • תוניסיה |
| אחר | הצהרת האו"ם בדבר נטייה מינית וזהות מגדרית • זכויות להט"ב באיחוד האירופי • זכויות להט"ב במדינות ברית המועצות לשעבר • זכויות להט"ב במזרח התיכון • זכויות להט"ב בחבר העמים הבריטי |

 |
| יחס הדת ללהט"ב | אסלאם • הדת הבהאית • הומוסקסואליות ודת • הלכה • טרנסג'נדריות ודת • יהדות • יהדות קונסרבטיבית • נצרות • סיקיזם • תנ"ך |
| לקטגוריה • לפורטל |